Title: Programació Unitat didàctica 2
Course: Geografia de 2n batxillerat

Llegeix atentament

UNITAT DIDÀCTICA 2: LA UNIÓ EUROPEA
PROGRAMACIÓ DIDÀCTICA
8 sessions
OBJECTIUS
1. Conèixer els orígens i l’evolució de les principals institucions internacionals.
2. Valorar el procés de construcció de la unitat europea com a factor de pau al
continent.
3. Conèixer les contradiccions que comporta aquest procés.
4. Comprendre les característiques de l’economia de la UE i la seva relació amb
d’altres àrees del món.
5. Elaborar informes a partir dels recursos que proporcionen les noves tecnologies.
6. Confeccionar esquemes i interpretar diversos instruments, com a mapes,
gràfics, estadístiques, propis de la Geografia.
7. Treure conclusions després d’un procés de reflexió.
8. Realitzar treballs en grup i participar en un debat, respectant les opinions dels
altres i formulant les pròpies de manera correcta.
9. Analitzar les característiques de la societat europea, en especial pel que fa a la
seva piràmide d’edats i la seva diversitat.
10. Conèixer i explicar les principals institucions europees.
11. Conèixer i explicar altres institucions supranacionals, explicitant la seva funció
principal.
CONTINGUTS
Conceptes
1. La gènesi de la idea de la unitat europea. Objectius de la Unió Europea. El
procés d’ampliació de la Unió Europea. Els reptes plantejats de cara el futur de
la Unió Europea.
2. L’economia de la Unió Europea en el context d’una economia globalitzada.
3. La unió monetària. Els procediments de la Unió Europea per prendre decisions.
4. Característiques de la societat europea. El fenomen de la immigració.
5. Altres institucions supranacionals: orígens i funcions. Estudi particular de
l’Organització de Nacions Unides.
Procediments
- Comentari a partir de la realització de mapes, gràfics i altres instruments de la
Geografia.
- Estudis comparatius amb la utilització d’elements cartogràfics i estadístics
existents a la xarxa.
- Elaboració d’esquemes conceptuals entorn les institucions europees.
- Lectura i comentari de textos jurídics significatius per la construcció europea.
- Realització de debats a través de la xarxa i elaboració de conclusions de manera
consensuada.
- Extracció de conclusions a partir de l’entrevista d’un personatge.
- Recurs de les TIC per a la realització de treballs mitjançant el processador de
textos.
- Elaboració i comentari de piràmides d’edat.
Actituds
- Interès pels esdeveniments mundials de l’actualitat.
- Valoració de les relacions estables existents a Europa des de l’any 1947.
- Valoració de les facilitats existents per un millor coneixement dels diversos pobles de
la Unió Europea.
- Consciència dels aspectes positius que representa la unió monetària.
- Consciència dels nous reptes que presenta la incorporació a Europa d’altres estats.
- Consciència de les interrelacions existents entre les estructures de poder i l’espai
geogràfic.
- Rigor, netedat i honradesa en la preparació i realització de les activitats de la unitat.
- Participació activa als debats i fòrums.
- Mostrar interès per a la recerca.
ACTIVITATS
Les activitats en aquesta unitat començaren amb una d’autoavaluació que servirà per
detectar el grau de coneixement de l’alumnat entorn els continguts que es treballen en
aquesta unitat.
Tot seguit es farà un treball en línia d’elaboració d’un informe sobre la gènesi de la
unitat europea. Amb el coneixement adquirit per aquesta activitat, el conjunt de la
classe estarà en condicions per participar en un debat que relaciona el procés de la unió
europea amb la consolidació de la democràcia i la pau a Europa. Es treballaran les
característiques de la societat de la Unió Europea i, finalment, hi haurà un fòrum de
debat entorn els continguts treballats. A més d’això, l’apartat M’interessa possibilita la
opció d’aprofundir entorn la implicació de les institucions europees en la transformació
de l’espai immediat de l’estudiant.
El treball de l’alumnat consistirà:
+ Realització d’un comentari del contingut del lloc web de la Unió Europea.
+ Participació en un fòrum sobre la consolidació de la pau a Europa.
+ Elaboració d’un esquema sobre l’ampliació de la Unió Europea. Tractament del tema
de Turquia.
+ Comparació de la realitat dels estats de la Unió Europea i d’aquesta amb la d’altres
estats del món.
+ Elaboració i comentari de piràmides d’edats.
+ Extracció de conclusions a partir de l’entrevista d’un personatge.
+ Comentari d’elements cartogràfics i estadístics.
+ Elaboració d’un informe sobre les institucions europees.
+ Participació en un debat sobre la Unió Europea i la crisi econòmica, a partir de la
visualització d’una taula rodona.
+ Classificació de diverses institucions internacionals seleccionades segons la seva
diversitat.
+ Confecció i comentari d’un mapa que reflecteix la diversitat d’institucions
internacionals existents.
RECURSOS
L’alumnat disposarà en aquesta unitat dels recursos Moodle que ja han estat explicitats
a l’apartat anterior, més un glossari relacionat amb els conceptes econòmics apareguts
durant el procés d’elaboració de la unitat. Com a elements de suport disposa:
Un vídeo sobre el procés de construcció de la unitat europea.
Un vídeo sobre el funcionament de la Unió Europea.
Una selecció de dades estadístiques dels estats de la Unió Europea.
Una selecció de dades estadístiques dels estats del món.
Una connexió a l’eurobaròmetre.
Una cronologia de la Unió Europea.
Una selecció de llocs webs d’interès per treballar la unitat.
Una selecció d’estadístiques amb dades econòmiques.
Una connexió dins dels fitxers de la unitat d’un lloc web relacionat amb l’agricultura
europea.