Title: Programació Unitat didàctica 1
Course: Geografia de 2n batxillerat

Llegeix atentament.

UNITAT DIDÀCTICA 1: UN MÓN GLOBAL
PROGRAMACIÓ DIDÀCTICA
8 sessions
OBJECTIUS
1. Comprendre les relacions existents entre les activitats humanes i la preservació
del medi ambient.
2. Analitzar el concepte de recurs natural i les seves implicacions per a la societat.
3. Diferenciar els recursos renovables dels no renovables.
4. Comprendre la naturalesa dels desastres naturals i les mesures de prevenció que
adopten les institucions.
5. Localitzar els països i àrees industrials més importants del món. Comentar la
situació resultant.
6. Relacionar les mesures de prevenció davant els riscos derivats del medi amb el
nivell econòmic de les societats.
7. Comprendre la manera de funcionar de l’economia en un món global.
8. Conèixer els factors que expliquen la situació de desigualtat al món.
9. Prendre consciència de les conseqüències de la globalització, tant positives com
negatives.
10. Comprendre que l’existència de les institucions internacionals responen al fet
de que el món és un sistema global.
11. Analitzar els processos econòmics a través de fonts gràfiques i escrites.
12. Conèixer quins són els factors que provoquen els moviments migratoris.
13. Prendre consciència de la diversitat de la nostra societat i rebutjar la violència
masclista.
CONTINGUTS
Conceptes
1. Els recursos naturals. Tipus de recursos. Classificació dels recursos en
renovables i no renovables.
2. Medi ambient i risc: tipus de risc.
3. Definició d’impacte medi ambiental. L’efecte hivernacle. Causes que el
provoquen.
4. El concepte globalització. Un món desigual. El deute extern.
5. El concepte de comerç just. Un altre món és possible.
6. El món com a sistema. Les funcions de les organitzacions internacionals.
7. Factors que promouen els moviments migratoris.
8. Una societat diversa amb els mateixos drets i deures.
Procediments
- Comentari a partir de la interpretació de fotografies i recerca de temes
específics relacionats .
- Anàlisi i comentari d’elements cartogràfics i estadístics.
- Elaboració d’esquemes conceptuals a partir d’informació recollida a la xarxa.
- Realització de treballs a partir d’informació recollida amb les TIC.
- Elaboració de conclusions després de la realització de fòrums de discussió.
- Realització d’activitats didàctiques penjades a la xarxa.
- Avaluació de campanyes tendents a la reforma de les institucions
internacionals.
Actituds
- Interès envers l’entorn geogràfic i valoració de la necessitat de la seva
preservació.
- Actitud favorable per la recerca .
- Actitud favorable davant el compromís d’adoptar una conducta responsable
amb el consum dels recursos i de l’energia.
- Consciència de la necessitat de col· laborar en la protecció de la diversitat
d’espècies.
- Interès pel coneixement del funcionament econòmic de les societats actuals.
- Interès pel coneixement de la realitat dels països subdesenvolupats.
- Actitud de rebuig envers les desigualtats existents al món: econòmiques i
socials.
- Valoració de la necessitat d’un ordre internacional fonamental en el respecte i
els drets humans.
- Actitud de respecte per la diversitat de la nostra societat. Rebuig a les actituds
xenòfobes i masclistes.
- Rigor, netedat i honradesa en la preparació i realització de les activitats de la
unitat.
- Participació activa als debats i fòrums.
- Mostrar interès per a la recerca.
ACTIVITATS
El treball de la unitat didàctica començarà amb una activitat d’autoavaluació. Tot
seguit es farà un comentari per aclarir les errades detectades en les respostes de
l’alumnat. Això servirà per fer una breu exposició dels conceptes que es treballaran en
aquesta unitat.
La unitat està formada per cinc apartats formats per:
• Els recursos naturals.
• Els impactes mediambientals.
• La globalització econòmica.
• Les institucions internacionals.
• Una societat diversa.
El treball de l’alumnat consistirà en:
+ Elaboració d’un esquema conceptual a partir d’una informació treta a Internet.
+ La realització d’un comentari a partir de la selecció de fotografies de desastres
naturals tretes del lloc web de la NASA
http://earthobservatory.nasa.gov/NaturalHazards
+ La realització d’una exposició a partir de les informacions recollides a la xarxa.
+ L’elaboració per grups d’un qüestionari a partir de la comprensió d’un text.
+ L’elaboració d’una síntesi a partir d’una projecció.
+ La selecció d’institucions internacionals segons el seu criteri.
+ Una exposició a partir del recurs http://www.slideshare.net/jorgelagim/el-mn-com-asistema.
+ La realització de l’activitat existent a http://www.xtec.cat/escola/migracions/
+ La realització de l’activitat en http://www.edualter.org/material/dona/general.htm.
Es proposa una activitat per a l’alumnat que estigui interessat en aprofundir en el tema
de la globalització, la qual anomenem La globalització: ¿amenaça u oportunitat?, per a
la qual el facilitem el lloc web:
http://www.imf.org/external/np/exr/ib/2000/esl/041200s.htm
RECURSOS
Els recursos de Moodle que s’han aplicat en aquesta unitat didàctica són, a més dels
que ja han estat explicitats a l’apartat anterior, un glossari amb els conceptes relatius a
la unitat didàctica; un fòrum obert sobre el concepte d’impacte ambiental i un altre
relacionat sobre ¿com afecta la globalització a la teva vida quotidiana?. Accés a llocs
webs, documents pdf, vídeos, gràfics, inserits als Fitxers de la Unitat didàctica 1, la
relació dels quals és:
Un vídeo sobre la globalització.
Un vídeo sobre la UE.
Un vídeo sobre la producció d’energia a través de l’aigua.
Un vídeo sobre la prevenció dels incendis forestals.
Relació estadística amb diverses dades dels Estats del món.
Una projecció sobre l’escalfament del planeta.
Una projecció sobre els residus.
Una projecció sobre el trànsit aeri al món durant 24 hores.
Un document pdf sobre la crisi del petroli.